**ZAPISNIK**

**s konstituirajuće sjednice Vijeća mjesnog odbora „Strožanac 1“ od 08. kolovoza 2023. održane u prostorijama Općine Podstrana, Trg dr. Franje Tuđmana 3**

**PRISUTNI ČLANOVI MJESNOG ODBORA**

1. Toni Đerek
2. Marko Milić
3. Ana Zrinka Kurobasa
4. Leo Klarić
5. Željko Vrkljan

**OSTALI PRISUTNI:**

1. Jurja Tadinac
2. Branka Jovanović

Sjednicu je u 12,00 sati otvorila Viša stručna suradnica Upravnog odjela za pravne poslove i strateško upravljanje Općine Podstrana, Jurja Tadinac, dipl.iur. kao osoba ovlaštena od strane Općinskog načelnika za vođenje sjednice do utvrđivanja privremenog predsjedatelja sjednice. Nakon pozdravne riječi gđe. Tadinac je otvorila konstituirajuću sjednicu Mjesnog odbora Strožanac 1.

Jurja Tadinac potom predlaže sljedeći dnevni red:

DNEVNI RED

1. Utvrđivanje kvoruma

2. Utvrđivanje privremenog predsjedatelja konstituirajuće sjednice

4. Izbor predsjednika mjesnog odbora

5. Razno

i poziva članove Vijeća da glasanjem prihvate predloženi dnevni red.

Dnevni red prihvaćen je jednoglasno.

Točka 1.

Jurja Tadinac konstatirala je da su na provedenim izborima za vijeće mjesnog odbora Strožanac 1 izabrani slijedeći članovi: Ana Zrinka Kurobasa, Toni Đerek, Marko Milić, Željko Vrkljan i Leo Klarić.

**Zaključak**

Na sjednici je prisutno pet (5) članova vijeća mjesnog odbora te kvorum čini pet (5) od pet (5) članova.

Točka 2.

Utvrđivanje privremenog predsjedatelja konstituirajuće sjednice

Jurja Tadinac, utvrđuje da je Toni Đerek prvi izabrani član s kandidacijske liste koja je dobila najviše glasova, te da temeljem članka 16. stavak 4. Odluke o provedbi izbora za članove/članice vijeća mjesnih odbora na području Općine Podstrana on preuzima vođenje sjednice kao privremeni Predsjedatelj.

Vijeće je nastavilo radom prema utvrđenom dnevnom redu.

Točka 3.

Izbor predsjednika mjesnog odbora

Jurja Tadinac izvijestila je članove Vijeća da su prema Statutu Općine Podstrana tijela Mjesnog odbora Vijeće Mjesnog odbora i predsjednik Vijeća Mjesnog odbora te je objasnila tijek provođenja izbora prema sljedećem:

Predsjednika Vijeća biraju članovi Vijeća iz svog sastava na vrijeme od četiri godine i to većinom glasova svih članova vijeća.

Predsjedatelj, Toni Đerek pozvao je članove da podnesu prijedloge kandidata za predsjednika Vijeća.

Predloženi su:

Toni Đerek i Željko Vrkljan

Glasovanje:

Toni Đerek : ZA PROTIV SUZDRŽANO

3 2 0

Željko Vrkljan: ZA PROTIV SUZDRŽANO

2 3 0

Nakon glasovanja utvrđuje se da je sa 3 glasa ZA za predsjednika VMO Strožanac 1 izabran Toni Đerek.

**Zaključak**

Predsjednika VMO Strožanac 1 je Toni Đerek.

Točka 4.

Razno

Predsjednik VMO Strožanac 1, Toni Đerek zahvalio je vijećnicima i rekao da se nada da će svi neovisno o glasanju raditi za dobrobiti svih mještana mjesnog odbora.

Na pitanje vijećnika vezano za ključne akte mjesnog odbora Jurja Tadinac odgovara kako je ključni akt Statut Općine Podstrana i da sami trebaju urediti Pravila mjesnog odbora, Poslovnik o svom radu, godišnji financijski plan i ostalo te da će im Općina Podstrana pružiti stručnu i administrativnu podršku.

**Napomena**: Zbog učestalog upadanja u riječ i nedovršenih rečenica a što se tiče 4. točke dnevnog reda, Zapisnik nije bilo moguće preciznije napisati.

Sjednica je završena u 12.20 sati.

U Podstrani, 08. kolovoza 2023. godine.

Predsjedatelj Predsjednik VMO Strožanac 1 Zapisničar

Toni Đerek Toni Đerek Branka Jovanović